คลายความว้าวุ่นของผู้ชาย ขอความช่วยเหลือจากผู้เชี่ยวชาญ
ร่างกายมนุษย์มหัศจรรย์มาก ร่างกายของคุณเป็นสิ่งที่ไม่เหมือนใครและต้องได้รับการดูแลเพื่อให้คุณมั่นใจในสมรรถภาพทางเพศ การรับประทานอาหารให้ถูกต้อง การนอนหลับพักผ่อนให้เพียงพอ และการออกกำลังกายจะช่วยให้คุณมีร่างกายที่แข็งแรงสุดๆ ได้นานๆ และทำให้คุณรู้สึกดีกับตัวเองด้วย  ยาบางชนิด และแอลกอฮอล์มีผลต่อการทำงานของร่างกาย หลีกเลี่ยงยาเหล่านี้และแอลกอฮอล์เพื่อไม่ให้ความกลัวตามหลอกหลอนคุณอยู่เรื่อยๆ ถ้าคุณมีปัญหาเรื่องการแข็งตัวยากหรือแข็งตัวได้ไม่นาน ให้พบแพทย์ที่ได้รับการฝึกฝนด้านนี้โดยเฉพาะเพื่อจัดการกับปัญหาเหล่านี้ โรคหย่อนสมรรถภาพทางเพศมีสาเหตุมาจากปริมาณเลือดไปเลี้ยงองคชาตน้อย การรับประทานอาหารที่ช่วยส่งเสริมสุขภาพที่ดีของระบบลำเลียงเลือดและการปฏิบัติตามแผนการปฏิบัติตัวที่ดีต่อสุขภาพหัวใจอาจช่วยแก้ไขปัญหานี้ได้ แนะนำให้รับประทานอาหารจำพวกผักและผลไม้ ธัญพืชเต็มเมล็ด ใยอาหาร เนื้อสัตว์ไม่ติดมัน และผลิตภัณฑ์นมไขมันต่ำมากๆ การกดดันตัวเองมากเกินไปไม่ได้มีผลดีกับคุณเลย ถ้าคุณกลัวว่าจะไม่สามารถทำตามและสนองความต้องการของคู่นอนได้ คุณอาจจะต้องปรับทัศนคติเสียใหม่   ผู้ชายมีเรื่องให้ต้องเอาชนะหลายเรื่องในชีวิต ซึ่งไม่ใช่เรื่องที่ดีเสมอไป มันจะกลายเป็นปัญหาก็เมื่อมันทำให้คุณเกิดความเครียดระหว่างมีเซ็กส์จนทำให้คุณสนใจไปที่การ “เอาชนะ” มากกว่าที่จะมีความสุขกับการมีเซ็กส์กับคู่นอน การให้ความสำคัญกับการเอาชนะมากเกินไปคือสิ่งที่บ่งบอกว่า คุณต้องการการยอมรับจากภายนอกเป็นอย่างมาก  เปลี่ยนความคิดเสียใหม่ โดยให้มองว่าการมีเพศสัมพันธ์คือการที่คุณได้แบ่งปันมุมมองความสัมพันธ์ทางเพศกับคู่นอน วิธีนี้จะเบี่ยงเบนความสนใจจากตัวคุณไปที่การลิ้มรสความสัมพันธ์ทางเพศและคู่นอนของคุณ อย่าตัดสินตัวเอง คุณค่าของคุณไม่ได้ขึ้นอยู่กับสมรรถภาพทางเพศ คุณเป็นมนุษย์คนหนึ่งที่มีคุณสมบัติที่ดีและมีความสามารถต่างๆ มากมาย อย่าให้มุมใดมุมหนึ่งของชีวิตมาชี้วัดคุณค่าของคุณ เขียนรายการคุณลักษณะที่ดีบางประการเกี่ยวกับตัวคุณ และเขียนว่ามันมีประโยชน์กับคุณและคนรอบข้างอย่างไร เป็นเรื่องปกติที่เราจะต้องใช้ความพยายามอย่างหนักเพื่อค้นหาว่าตัวเองรู้สึกอย่างไรและสื่อสารให้อีกฝ่ายเข้าใจอย่างชัดเจน ความกระวนกระวายใจอาจเกิดขึ้นได้ถ้าคุณไม่รู้ว่าตัวเองรู้สึกอย่างไร คุณอาจจะกลัวว่าจะพูดอะไรผิดหรือไม่ได้พูดในสิ่งที่คุณต้องการจะพูดจริงๆ   เริ่มจากการเขียนถึงความรู้สึกที่คุณกำลังมีอยู่ในตอนนี้ การเขียนช่วยจัดระเบียบความคิดของคุณที่มีต่อความกลัว และอธิบายสิ่งที่คุณกำลังรู้สึก คุณไม่จำเป็นต้องเขียนออกมาได้อย่างสมบูรณ์แบบ สิ่งสำคัญที่คุณต้องทำก็คือ ดึงอารมณ์ทุกอย่างออกมาจากจิตใต้สำนึกของคุณแล้วรับรู้มัน เพื่อให้คุณสามารถประมวลความรู้สึกของตัวเองได้ ถ้าคุณมีอะไรอยากจะบอกใครสักคน ให้ซ้อมบอกล่วงหน้า นึกภาพตัวเองกำลังพบคนๆ นั้นและกำลังสนทนากันอย่างออกรส อย่ากดดันตัวเองว่าจะต้องบอกได้ว่า สิ่งที่คุณรู้สึกนั้นเรียกว่าอะไร ความรู้สึกเหล่านั้นมีอยู่จริงแม้ว่าคุณจะไม่ได้ตั้งชื่อมัน บางทีคุณอาจจะรู้สึกไม่มั่นคงนิดหน่อย ประหม่านิดๆ แล้วก็ตื่นเต้นด้วย แต่ก็รู้สึกคลื่นไส้นิดหน่อยในเวลาเดียวกัน บางทีความรู้สึกนี้อาจจะแปลได้ว่าเป็นความรู้สึกรักหรือหลงใหลใครสักคน ซึ่งมันก็อาจจะสร้างความสับสนได้ ถ้าคุณหลีกเลี่ยงการมีเพศสัมพันธ์และความคิดเรื่องการมีเซ็กส์ทำให้คุณวิตกกังวลหรือตระหนกตกใจมากเกินไปอย่างไม่มีเหตุผล คุณควรขอความช่วยเหลือจากนักบำบัดผู้เชี่ยวชาญ เพราะนี่อาจเป็นสัญญาณของโรคกลัวมากกว่าจะเป็นการตอบสนองต่อความกลัวโดยทั่วไป  อาการทางร่างกายที่เกี่ยวข้องกับโรคกลัวได้แก่ เหงื่อไหลโชก ตัวสั่น รู้สึกวิงเวียน และหายใจติดขัด นักบำบัดอาจช่วยคุณจัดการกับอาการและสภาพทางร่างกายต่างๆ นี้ได้ พบนักบำบัดถ้าคุณเคยถูกทารุณกรรมทางเพศมาก่อน ซึ่งอาจเป็นอุปสรรคที่ทำให้คุณไม่สามารถมีความสุขกับกิจกรรมทางเพศได้ การพูดคุยกับนักบำบัดและประมวลความชอกช้ำทางจิตใจเหล่านั้นจะช่วยให้คุณมีความสัมพันธ์ที่ดีกับคนอื่นได้ เมื่อต่างคนต่างก็ผ่อนคลาย ต่างคนก็ต่างได้รับประโยชน์ การเข้าหาสถานการณ์ที่ต้องแนบชิดกันด้วยความรู้สึกสงบจะช่วยขจัดความกลัวและเพิ่มความพึงพอใจให้คุณได้  เทคนิคการผ่อนคลายได้แก่ การมโนภาพ การฝึกควบคุมร่างกายตนเองเพื่อสร้างสมดุล และการฝึกการหายใจ วิธีเหล่านี้จะช่วยลดความเครียดและความกลัวของคุณได้ ใช้เทคนิคเหล่านี้ก่อนมีเพศสัมพันธ์กับผู้อื่น การมโนภาพคือการนึกถึงภาพที่สงบ คุณสามารถฝึกเองหรือให้นักบำบัดช่วยก็ได้ การฝึกควบคุมร่างกายเพื่อสร้างสมดุลเป็นการฝึกที่ช่วยลดอัตราการเต้นของหัวใจและความดันโลหิต ซึ่งเกี่ยวข้องกับความกลัว การฝึกการหายใจจะช่วยควบคุมระบบประสาทที่เกี่ยวข้องกับความรู้สึกสู้หรือหนีที่เกิดขึ้นเวลาที่คุณรู้สึกกลัว  ถ้าจู่ๆ ความกลัวก็โผล่ขึ้นมาตอนที่คุณกำลังมีสัมพันธ์ใกล้ชิดกับใครสักคน ให้หยุดและหายใจเข้าออกสัก 1 นาที และใช้ทักษะการผ่อนคลายที่คุณเคยฝึกมา ความคิดมีผลต่ออารมณ์ของคุณ มีแนวโน้มว่าคุณอาจจะประเมินผลลัพธ์ที่เป็นลบมากเกินไปก่อนที่คุณจะได้เจอกับมัน และคุณอาจจะประเมินความสามารถในการรับมือและจัดการกับสถานการณ์ต่ำเกินไปด้วย จะเห็นได้ว่าความคิดเหล่านี้ไม่สมดุลและคุณก็ต้องท้าทายมัน  เช่น ถ้าคุณกังวลและกลัวมากๆ ว่าคุณจะอ้วกใส่คนที่คุณเดตด้วยตอนที่คุณสองคนกำลังจูบกัน ท้าทายความคิดเหล่านั้นด้วยการพูดว่า “เธอไม่สามารถคาดการณ์อนาคตได้และเธอก็ไม่เคยอ้วกใส่ใครด้วย ถ้าเธอรู้สึกคลื่นไส้ให้ขอตัวไปเข้าห้องน้ำ เธอรับมือกับมันได้อยู่แล้ว” คุณเข้มแข็งกว่าที่คุณคิดเอาไว้ ถ้าคุณรู้สึกว่าตัวเองขาดทักษะการรับมือกับปัญหาอย่างเพียงพอ ให้ฝึกฝนทักษะเหล่านั้น เช่น สังเกตวิธีที่คุณใช้เพื่อรับมือกับความกลัวอื่นๆ ในชีวิตได้อย่างมีประสิทธิภาพและนำเทคนิคเหล่านั้นมาปรับใช้ นอกจากนี้ให้สังเกตด้วยว่า คนที่คุณนับถือนั้นเขารับมือกับสถานการณ์ยากๆ ได้อย่างไร ขอคำแนะนำที่คุณสามารถนำไปปรับใช้ได้จากเขา ใช้เทคนิคการพูดกับตัวเองเพื่อสงบสติอารมณ์และความคิด เช่น ถ้าคุณรู้สึกว่าความกลัว ความวิตกกังวล หรือความเครียดกำลังเพิ่มขึ้น ให้บอกตัวเองว่า “เธอโอเคน่า มันต้องสนุกแน่ เธอไม่ทำอะไรขายหน้าหรอก สนุกไปกับมันเถอะ”
ใส่ใจการทำงานของร่างกาย. ลดความคาดหวังเพื่อเพิ่มความสามารถ. เพิ่มคลังศัพท์สื่ออารมณ์. พบนักบำบัด. เรียนรู้เทคนิคการผ่อนคลาย. ท้าทายความคิดแง่ลบ.
https://www.wikihow.com/Overcome-a-Fear-of-Sex https://www.wikihow.com/Overcome-a-Fear-of-Sex
Tackling a Man's Concerns Seek Professional Help